Schoo syt langem sind d' polnisch Flüss gnutzt worde zum Schiffahre. Früener sind d' Wikinger mit ihrne Langschiff i de Ziit vo de Raubzüg dur d'Weichsel und d'Oder gfahre. Im Mittelalter und de Nüüziit, wo Pole-Litaue noo d'Chornchammere vo Europa gsi isch, hät d'Verschiffig vo Landwirtschaftsgüeter uuf de Weichsel i d'Richtig vo Danzig (pln. Gdańsk) und wiiter nach Weschteuropa e sehr grossi Bedütig gunne, womer noo a de zahlriiche Renaissance und Barockschpiicher gseh chan.